7 วันจับเลนเชนจ์รวม 149104 ราย เฉลี่ย 2 หมื่นราย/วันส่งใบสั่งถึงบ้าน
พล.ต.ต.จิรพัฒน์ ภูมิจิตร รอง ผบช.น.กล่าวว่า โครงการตรวจจับรถฝ่าฝืนเปลี่ยนช่องเดินรถในเขตห้าม หรือกล้องเลนเชนจ์ เริ่มตั้งแต่วันที่ 9 พ.ค.ที่ผ่านมา จนถึงวันนี้ ผลการตรวจจับในภาพรวมทั้ง 15 จุด พบสถิติผู้กระทำความผิด 149,104 ราย จุดที่กระทำผิดมากสุดจะอยู่ที่สะพานข้ามแยกวงศ์สว่าง สามเหลี่ยมดินแดง และทางลอดแยกห้วยขวาง สลับขึ้นลงไปมาแล้วแต่ช่วงเวลา,ทั้งนี้ เมื่อพิจารณาผลการตรวจจับแต่ละวันพบว่าลดลงจากช่วงวันแรก โดยเฉลี่ยประมาณ 27,000-28,000 รายต่อวัน ถือว่าเป็นตัวเลขที่ยังสูง ซึ่งสะท้อนให้สังคมเห็นว่า คนฝ่าฝืนกฎหมายมากเพราะไม่เกรงกลัวกฎหมาย หรือฝ่าฝืนเพราะไม่รู้กฎหมายเกี่ยวกับเส้นทึบห้ามเปลี่ยนช่องทาง คงต้องทบทวนความรู้ด้านกฎหมายให้กับประชาชน ไม่อยากให้มองว่าเป็นเรื่องการตรวจจับเพื่อหวังผลเงินรางวัล,อย่างไรก็ตามอยากให้กล้องเลนเชนจ์ จุดประกายให้หน่วยงานที่เกี่ยวข้อง และคนในสังคมร่วมเปลี่ยนแปลงแก้ไขพฤติกรรมการรอคอย การเข้าคิว ไม่ปาด ไม่แซง ในที่ห้าม สามารถทำได้หลายช่องทาง เช่น การจัดอบรมให้ความรู้ การรณรงค์ให้สร้างการรับรู้ให้คนเปลี่ยนพฤติกรรม รวมถึงการเพิ่มบทลงโทษกรณีทำผิดซ้ำๆ เป็นต้น สำหรับรถที่ตรวจพบกระทำความผิด ตั้งแต่วันที่ 9 พ.ค.ที่ผ่านมา เจ้าหน้าที่ได้ทำการตรวจสอบข้อมูลความถูกต้อง พร้อมทยอยส่งใบสั่งให้กับผู้ที่ครอบครองรถเรียบร้อย.
จนถึงวันนี้ ผลการตรวจจับในภาพรวมทั้ง 15 จุด พบสถิติผู้กระทำความผิด 149,104 ราย จุดที่กระทำผิดมากสุดจะอยู่ที่สะพานข้ามแยกวงศ์สว่าง
เลนเชนจ์,กล้องเลนเชนจ์,ตรวจจับ,สะพานข้ามแยก,ใบสั่ง,ข่าวทั่วไป